OpenLLM-France/wikimedia huggingface dataset:
# Georgina Rabassó

Georgina González Rabassó, més coneguda com a Georgina Rabassó (Barcelona, 1983) és una filòsofa, investigadora, comissària d'exposicions i professora universitària catalana.
Llicenciada en Filosofia i postgraduada en Cant, es va doctorar en Filosofia per la Universitat de Barcelona (UB). Rabassó va ser professora d'història de la filosofia a la Universitat de Barcelona (2017-2022), investigadora del Seminari Filosofia i Gènere, d'ADHUC - Centre de Recerca Teoria, Gènere, Sexualitat, del Grup de Recerca Creació i Pensament de les Dones, i de la Càtedra UNESCO Dones, Desenvolupament i Cultures, tots ells a la UB. La seva tesi doctoral sobre la cosmologia d'Hildegarda de Bingen va rebre el Premi Extraordinari de Doctorat i el Premi Rafael Patxot i Jubert (2018) de l'Institut d'Estudis Catalans. Ha dirigit el projecte de recerca El llegat oblidat de Juliana Morell, finançat per la Fundació Mir-Puig, i la seva recerca se centra en la recuperació del pensament de les filòsofes des de l'edat mitjana fins a la primera modernitat. En particular, tracta temes de cosmologia, dialèctica i eròtica i el concepte d'imaginació científica. En relació amb la seva activitat investigadora ha dut a terme estades de recerca a les universitats de Harvard, Berlín, Friburg, Trier i Porto, entre d'altres. A més de dirigir i impartit el cicle 'Dones, creació i espiritualitat a l’Europa medieval', també ha estat comissària de les exposicions Pensadores del s. XII: Hildegarda de Bingen i Herrada de Hohenbourg, i Simone Weil: pensar amb tota l'ànima.
Georgina Rabassó és autora de diverses publicacions, entre les quals destaquen La traducción como conversación espiritual: Juliana Morell (2022), La cosmología onírica, filosófica y política de Christine de Pizan (2022), Medieval Women Reasoners: On Dialectics (2022), Filosofe / pensatrici. Mettere in discussione il canone (amb Rosa Rius Gatell, 2021), Diotima de Mantinea: eròtica i filosofia en la tradició del pensament femení (2020), Atención, contemplación, vacío. Iris Murdoch, lectora de Simone Weil (2016) i El cielo y la tierra en el ‘Hortus deliciarum’ de Herrada de Hohenbourg (2013). Ha publicat el llibre L'univers vivent d'Hildegarda de Bingen. Perspectives filosòfiques (Premi Rafael Patxot i Jubert, 2018) i ha coeditat Spaces of Knowledge: Four Dimensions of Medieval Thought (2014).

## Referències

* 1 2 3 «Georgina Rabassó, Professora de filosofia a la Universitat de Barcelona». Centre de Cultura Contemporània de Barcelona (CCCB). [Consulta: 17 maig 2024].
* ↑ «Georgina González Rabassó». ADHUC - Centre de Recerca Teoria, Gènere, Sexualitat - UNESCO Chair Women, Development and Cultures - Universitat de Barcelona. [Consulta: 17 maig 2024].
* ↑ «Georgina Rabassó, Doctora en Filosofia per la Universitat de Barcelona». Seminari Filosofia i Gènere. Universitat de Barcelona. [Consulta: 17 maig 2024].
* ↑ «Georgina Rabassó». Sonograma Magazine. Revista de pensament musical i difusió cultural en V.O.. ISSN: 1989-1938 [Consulta: 17 maig 2024].
# Cantó de Comps d'Artubi

El cantó de Comps d'Artubi és un cantó francès del departament de la Var, situat al districte de Draguinhan. Té 9 municipis i el cap és Comps d'Artubi.

## Municipis

* Bargema
* La Bastida
* Lo Borguet
* Brenon
* Castèuvièlh
* Comps d'Artubi
* La Martra
* La Ròca Esclapon
* Trigança

## Història

Llista dels consellers generals successius :
| Data d'elecció | Identitat | Partit |
| 1964-1970 | M. Maurel | SFIO |
| 1970-197. | M. Maynard | Divers droite |
| 197.-1985 | M. Levavasseur | apps. PS |
| 1985-2007 | Max Demaria | PS |
| 2007- | Raymonde Carletti | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 614 | 717 | 754 | 852 | 928 | 1.109 | 1.294 |
# Dirk Copeland

Dirk Copeland (Los Angeles, Califòrnia, 5 de setembre de 1972) va ser un ciclista nord-americà que s'especialitzà amb la pista, on va guanyar dues medalles als Campionats del món de persecució per equips. Va participar en dos Jocs Olimpics.
El seu germà Jim també es dedicà al ciclisme.

## Palmarès en pista

* 1995
** Campió dels Estats Units en persecució per equips

## Palmarès en ruta

* 1996
** 1r al Valley of the Sun Stage Race i vencedor d'una etapa
* 2004
** 1r al Madera County Stage Race i vencedor d'una etapa
* 2006
** 1r al Cougar Mountain Classic i vencedor de 2 etapes

## Referències

* ↑ «Dirk Copeland» (en italià). Museo del ciclismo. [Consulta: 31 desembre 2024].
* ↑ «Dirk Copeland» (en anglès). olympedia. [Consulta: 31 desembre 2024].

## Enllaços externs

* Fitxa a sitiodeciclismo.net
# Cantó de Draguinhan

El cantó de Draguinhan és un cantó francès del departament de la Var, situat al districte de Draguinhan. Té 5 municipis i el cap és Draguinhan.

## Municipis

* Empus
* Draguinhan
* Flaiòsc
* La Mòta
* Tranç

## Història

Llista dels consellers generals successius :
| Data d'elecció | Identitat | Partit |
| 1964-1970 | M. Fabre | SFIO |
| 1970-1988 | André Gayrard | SFIO, després PS |
| 1988- | Max Piselli | UDF, després UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 18.145 | 22.567 | 27.100 | 34.298 | 40.034 | 44.585 | 50.277 |
# Pierre Gallien

Pierre Gallien (Le Perreux-sur-Marne, 19 d'octubre de 1911 - Barcelona, 28 de maig de 2009) va ser un ciclista francès que fou professional entre 1935 i 1939. El seu èxit esportiu més destacat fou una etapa al Tour de França de 1939.

## Palmarès

* 1936
** 1r a la Turul Romaniei
* 1939
** Vencedor d'una etapa al Tour de França
** Vencedor d'una etapa a la Volta al Marroc

### Resultats al Tour de França

* 1937. 8è de la classificació general
* 1938. 15è de la classificació general
* 1939. 16è de la classificació general. Vencedor d'una etapa

## Referències

* ↑ «GALLIEN Pierre Raymond Marc» (en francès). matchid. [Consulta: 31 desembre 2024].
* ↑ «Pierre Gallien» (en anglès). cyclingarchives. Arxivat de l'original el 11 desembre 2021. [Consulta: 31 desembre 2024].
* ↑ «GALLIEN Pierre» (en francès). clicssurlecyclisme. [Consulta: 31 desembre 2024].

## Enllaços externs

* Fitxa a www.sitiodeciclismo.net
# Cantó de Grimaud

El cantó de Grimaud és un cantó francès del departament de la Var, situat al districte de Draguinhan. Té 5 municipis i el cap és Grimaud.

## Municipis

* Cogolin
* La Gàrdia Frainet
* Grimaud
* Lo Plan de la Torre
* Santa Maxima

## Història

Llista dels consellers generals successius :
| Data d'elecció | Identitat | Partit |
| 1964-1970 | Léon Condroyer | SFIO |
| 1970-197. | Alfred Max | Divers gauche, després PS |
| 197.-1982 | Patrick Glo | PS |
| 1982-2001 | Jean-Paul Bréhand | RPR, després Divers droite |
| 2001- | Bernard Rolland | RPR, després UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 9.934 | 12.768 | 16.113 | 18.763 | 24.769 | 28.643 | 33.457 |
# Cuesta

Una cuesta és una forma de relleu produïda per l'erosió en aquelles parts on els terrenys sedimentaris tenen les capes lleugerament inclinades. Aquestes presenten un talús frontal i, en la direcció oposada, un pendent d'escassa pendent. El cingle del Niàgara (Niagara Escarpment), als Estats Units, és un bon exemple de cuesta.

## Formació

La formació d'una cuesta suposa l'existència d'una conca sedimentària de capes alternativament dures i toves, totes elles lleugerament inclinades. L'excavació d'aquestes capes per l'erosió en direcció transversal respecte al sentit del pendent dona llavors lloc a la formació d'un relleu caracteritzat per l'existència d'un front, un talús abrupte de perfil còncau que s'alça sobre la depressió subseqüent, excavada per l'erosió a la capa tova subjacent; una capa dura superior que corona el talús en forma de cornisa; i un revers, altiplà lleugerament inclinat en la direcció oposada a la del front.
La vall que descendeix en el sentit del revers (o sigui, en el de les capes o estrats) es qualifica com cataclinal, mentre que la vall que baixa en la mateixa direcció del front és anaclinal. Un curs d'aigua que discorre en el mateix sentit de el pendent cataclinal excava una vall consegüent, mentre que els afluents perpendiculars al mateix donen valls subseqüents o ortoclinals.
En certes parts, el front presenta una major resistència a l'erosió i, en retrocedir per efecte d'aquesta, abandona un inselberg rematat per la mateixa roca dura que constitueix el revers de la cuesta. Una mateixa conca pot presentar una successió de cuestas més o menys nombroses. Quan el cabussament de la cuesta és molt fort s'anomena hogback, terme d'origen anglès que s'usa internacionalment en els camps de la geologia i geomorfologia.

## Vegeu també

* Relleu juràssic
# Ratpenat llistat de Goodwin

El ratpenat llistat de Goodwin (Chiroderma trinitatum) és una espècie de ratpenat de la família dels fil·lostòmids. Viu a Bolívia, el Brasil, Colòmbia, l'Equador, la Guaiana Francesa, Guaiana, Panamà, el Perú, Surinam, Trinitat i Tobago i Veneçuela. Tot i que és poc conegut, el seu hàbitat natural ara Veneçuela és majoritàriament en boscos tropicals i multiestratals (Handley, 1976) i es produeix en àrees obertes. Els exemplars de Trinitat foren capturats en una cova ben il·luminada. No hi ha cap amenaça significativa per a la supervivència d'aquesta espècie, tot i que està afectada per la pèrdua de l'hàbitat.

## Referències

* ↑ Miller, B.; Reid, F.; Arroyo-Cabrales, J.; Cuarón, A.D.; de Grammont, P.C.. Chiroderma trinitatum. UICN 2008. Llista Vermella d'espècies amenaçades de la UICN, edició 2008, consultada el 19-04-2013.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Turó d'en Canaleta

El Turó d'en Canaleta és una muntanya de 502 metres que es troba al municipi de Santa Coloma de Farners, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom picazuro

El colom picazuro (Patagioenas picazuro) és una espècie d'ocell de la família dels colúmbids (Columbidae) que habita boscos i terres de conreu a l'est d'Amèrica del Sud, a Bolívia, sud i est del Brasil, el Paraguai, Uruguai i nord i centre de l'Argentina.
# Cantó d'Ieras Est

El cantó d'Ieras Est és un cantó francès del departament de la Var, situat al districte de Toló. Compta amb part del municipi de Ieras i fou creat com a cantó el 1998, quan l'antic cantó de Ieras fou dividit en dos.

## Municipis

* Ieras (part est)

## Història

Llista dels consellers generals successius :
| Data d'elecció | Identitat | Partit |
| 1967-1973 | Georges Caton | PCF |
| 1973-1979 | Angèle Sorba | Divers droite, després UDF |
| 1979-1985 | Jean-François Barrau | PS |
| 1985-1995 | Joseph Sercia | UDF |
| 1998-2004 | Gilbert Werkle | RPR |
| 2004- | Francis Roux | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | 22.908 | 26.424 | 29.559 |
# Stig Kristiansen

Stig Kristiansen (Oslo, 12 d'agost de 1970) fou un ciclista noruec. El seu principal èxit fou la medalla de bronze al Campionat del Món en Contrarellotge per equips de 1991, i diferents campionats nacionals.
Era net del campió olímpic Bernt Evensen. Ell mateix va participar en els Jocs de Barcelona de 1992.

## Palmarès

* 1992
** Campió de Noruega en contrarellotge per equips
* 1994
** Campió de Noruega en contrarellotge
** Campió de Noruega en contrarellotge per equips
* 1995
** Campió de Noruega en contrarellotge per equips
* 1998
** Campió de Noruega en critèrium
** Campió de Noruega en contrarellotge per equips

## Referències

* ↑ «Stig Kristiansen» (en anglès). Museo del ciclismo. [Consulta: 31 desembre 2024].
* ↑ «Stig Kristiansen» (en anglès). olympedia. [Consulta: 31 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
# Marchettiïta

La marchettiïta és un mineral de la classe dels minerals orgànics. Rep el nom de Gianfranco Marchetti, qui va recollir les primeres mostres.

## Característiques

La marchettiïta és una substància orgànica de fórmula química C₅H₇N₅O₃. Va ser aprovada com a espècie vàlida per l'Associació Mineralògica Internacional l'any 2017, sent publicada l'any 2022. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat al Museu de Mineralogia del Departament de Geosciències de la Universitat de Pàdua, a Itàlia, amb el número de catàleg: mmp m17892.

## Formació i jaciments

Va ser descoberta al pendent sud-oest del mont Cervandone, a l'Alp Devero, dins la província de Verbano-Cusio-Ossola (Piemont, Itàlia), on es presenta com a agregats de cristalls prismàtics, allargats o laminats, de color rosa pàl·lid a blanc. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Marchettiite» (en anglès). Mindat. [Consulta: 5 juliol 2021].
* ↑ Guastoni, A.; Nestola, F.; Zorzi, F.; Lanza, A.; Ernst, M.; Gentile, P.; Andò, S.; Lorenzetti, A. «Marchettiite, (NH 4)C 5 H 3 N 4 O 3, a new organic mineral from Mount Cervandone, Devero Valley, Western-Central Alps, Italy». Mineralogical Magazine, 19-08-2022, pàg. 1–18. DOI: doi:10.1180/mgm.2022.97 [Consulta: 11 octubre 2022].
# Ermita de Santa Eugènia de les Piles

Ermita de Santa Eugènia de les Piles és un edifici religiós del segle xix situat al municipi de les Piles que forma part de l'Inventari del Patrimoni Arquitectònic de Catalunya. Està compost d'una sola nau de planta rectangular i amb una coberta de doble vessant. S'observa una façana amb porta d'accés amb carreus de pedra treballada i arc de mig punt amb un escut i l'any esculpit en ell, un rosetó a mitjana altura i a la teulada una petita espadanya que serveix de campanaret. Segons la inscripció de la llinda de la portalada el temple fou construït el 1806.
Annex a l'ermita hi ha una estança que va ser habitada fins a finals del segle xviii.

## Referències

* ↑ «Ermita de Santa Eugènia de les Piles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
* ↑ «Ermita de Santa Eugènia de les Piles». Mapa de recursos culturals. Diputació de Tarragona.
* ↑ «Ermita de Santa Eugènia - Les Piles». Patrimoni Arquitectònic Conca Barberà. Arxivat de l'original el 2022-10-30. [Consulta: 29 octubre 2022].
# Tortoreta d'ales maragda

La tortoreta d'ales maragda (Turtur chalcospilos) és una tórtora, per tant un ocell de la família dels colúmbids (Columbidae) que habita sabanes i estepes amb arbres de l'Àfrica oriental i Meridional, des de Somàlia cap al sud fins a Sud-àfrica i al sud d'Angola i nord de Namíbia.
# Tórtora maragda capgrisa

La tórtora maragda capgrisa o tórtora verda de l'Índia (Chalcophaps indica) és una espècie d'ocell de la família dels colúmbids (Columbidae) que habita zones boscoses de la zona indomalaia, des de Sri Lanka, el Nepal i el sud, nord i sud-est de l'Índia, cap a l'est, a través de Myanmar i Indoxina fins al sud de la Xina, Hainan, Taiwan, illes Ryukyu, illes Andaman, Nicobar i l'illa Christmas, Filipines, Borneo, illes de la Sonda, Moluques i Raja Ampat. Chalcophaps longirostris és considerada sovint una subespècie de C.indica.

## Referències

* ↑ Tórtora verda de l'Índia a CERCATERM Rev. 06/05/2012
# Tórtora maragda dorsibruna

La tórtora maragda dorsibruna (Chalcophaps stephani) és una espècie d'ocell de la família dels colúmbids (Columbidae) que habita zones boscoses de Sulawesi, illes Aru, illes Raja Ampat, Nova Guinea, Arxipèlag D'Entrecasteaux, illes de l'Almirallat, Arxipèlag Bismarck i illes Salomó.
# Colom bronzat

El colom bronzat (Phaps chalcoptera) és una espècie d'ocell de la família dels colúmbids (Columbidae) que habita boscos clars, matoll i estepes d'Austràlia i Tasmània.

## Referències

* ↑ Colom bronzat a CERCATERM Rev. 06/05/2012
# Tórtora del Carib

La tórtora del Carib (Zenaida aurita) és una espècie d'ocell de la família dels colúmbids (Columbidae) que habita boscos, manglars, matolls i terres de conreu de les illes Bahames, Antilles i costa de la Península de Yucatán.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 95. ISBN 978-84-16728-37-4.
# Tórtora terrestre alanegra

La tórtora terrestre alanegra (Metriopelia melanoptera) és un colom sud-americà, per tant un ocell de la família dels colúmbids (Columbidae) que habita boscos clars i matolls dels Andes, des del nord-oest de Colòmbia, cap al sud, a través de l'Equador, el Perú i Bolívia fins al centre de Xile i zona limítrofa de l'Argentina.
# Colom feréstec de Verreaux

El colom feréstec de Verreaux (Leptotila verreauxi) és una espècie d'ocell de la família dels colúmbids (Columbidae) que habita boscos poc densos i terres de conreu pels dos vessants de Mèxic, cap al sud, a través d'Amèrica Central i del Sud, per l'oest dels Andes fins al centre del Perú i per l'est, a tot l'ample del continent fins a l'est de Perú i de Bolívia, Brasil, el Paraguai, Uruguai i nord de l'Argentina.
# Colom feréstec capgrís

El colom feréstec capgrís (Leptotila plumbeiceps) és una espècie d'ocell de la família dels colúmbids (Columbidae) que habita la selva humida i altres formacions boscoses, des del sud de Tamaulipas, cap al sud, pel vessant del Golf de Mèxic fins als dos vessants d'Amèrica Central i l'oest de Colòmbia.
# Colom guatlla frontgrís

El colom guatlla frontgrís (Geotrygon caniceps) és una espècie d'ocell de la família dels colúmbids (Columbidae) que habita els boscos de Cuba.

## Referències

* ↑ IUCN «Geotrygon caniceps» (en anglès). BirdLife International: The IUCN Red List of Threatened Species 2020, 26-08-2020. DOI: 10.2305/iucn.uk.2020-3.rlts.t22729904a178317449.en.
# Colom de les Tuamotu

El Colom de les Tuamotu (Alopecoenas erythropterus) és una espècie d'ocell de la família dels colúmbids (Columbidae). Sobreviu als boscos d'alguns atols de les illes Tuamotu.
# Cassinia (revista)

Cassinia és la revista científica del Delaware Valley Ornithological Club. Publicada periòdicament des del 1901, la revista està formada per documents relacionats amb l'ornitologia de l'est de Pennsilvània, Nova Jersey i Delaware. El nom de la publicació és en honor de John Cassin.

## Enllaços externs

* Cassinia Web site (anglès)
# Colom de les Salomó

El colom de les Salomó (Alopecoenas salamonis) és una espècie d'ocell de la família dels colúmbids (Columbidae). Habitava els boscos d'algunes illes del grup de les Salomó.
# Ratpenat constructor de Davis

El ratpenat constructor de Davis (Uroderma magnirostrum) és una espècie de ratpenat de la família dels fil·lostòmids. Viu a Bolívia, el Brasil, Colòmbia, l'Equador, El Salvador, Guatemala, Guaiana, Hondures, Mèxic, Nicaragua, Panamà, el Perú i Veneçuela. El seu hàbitat natural són zones humides, com els boscos de fulla caduca i perenne i prop de l'aigua de les regions àrides. No hi ha cap amenaça significativa per a la supervivència d'aquesta espècie.

## Referències

* ↑ Sampaio, E.; Lim, B.; Peters, S.; Arroyo-Cabrales, J.. Uroderma magnirostrum. UICN 2008. Llista Vermella d'espècies amenaçades de la UICN, edició 2008, consultada el 19-04-2013.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Turó d'en Trompa

El Turó d'en Trompa és una muntanya de 175 metres que es troba entre els municipis de Blanes i de Lloret de Mar, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Basse-Terre-2

El cantó de Basse-Terre-2 és una divisió administrativa francesa situat al departament de Guadalupe a la regió de Guadalupe.

## Composició

El cantó comprèn una fracció de la comuna de Basse-Terre.

## Administració

Llista dels consellers generals successius :
| Període | Identitat | Partit |
| 1988-2008 | Ary Foy | Divers gauche |
| 2008-2014 | Guy Georges | Divers droite |
| Les dades anteriors no són pas conegudes ||||
# Districte de Beed

El districte de Beed (abans Bhir) (marathi बीड Beed, urdú بیڑ Bīr) és una divisió administrativa de Maharashtra a l'Índia. Té una superfície de 10.693 km² i una població (2201) de 2.161.250 habitants. La capital és Beed. El riu principal del districte és el Godavari.

## Administració

Està format per 11 talukes, 11 panchayat pamities, 1018 gram panchayats, 1365 pobles i 19 llogarets deshabitats. També té 22 thanes (estacions de polícia) i 6 consells municipals.
Les talukes són:
* Ashti
* Shirur
* Patoda
* Georai
* Beed
* Majalgaon
* Wadwani
* Dharur
* Kaij
* Parli
* Ambajogai

## Història

La ciutat de Beed s'anomenà antigament, en temps dels pandava i els kuru, com Durgavati i més tard com Balni. Champavati, germana de Chandragupta II Vikramaditya (vers 375-415), després de la conquesta la va rebatejar Champavatinagar. Va formar part successivament dels regnes dels andhres, dels chalukyes, rashtrakutes i yadaves (de Deogiri), dels que va passar al sultanat de Delhi. El 1326 Muhammad Shah II Tughluk (1325-1351) la va rebatejar Bhir. A la mort de Muhammad, la regió va caure en mans dels bahmànides, i després va pertànyer als nizamshàhides d'Ahmadnagar i els adilxàhides de Bijapur. El 1635 va caure en mans de l'Imperi Mogol. El 1724 va quedar en poder del nizam del Dècan (després nizam d'Hyderabad). Va formar part de la divisió d'Aurangabad, i el 1901 tenia una superfície d'11.551 km² amb 1.004 pobles, i la següent població: 558.345 habitants (1881), 642.722 habitants (1891), 492,258 habitants (1901).
Les principals ciutats eren Bhir, Amba, Parli i Mazalgaon; el 90% de la població era hindú i el 87% parlava marathi. Estava formada per tres subdivisions, amb talukes:
* Primera Subdivisió (segon talukdar): Mazalgaon o Majalgaon i Amba
* Segona Subdivisió (tercer talukdar): Gevrai, Ashti, Patoda.
* Tercera subdivisió (primer talukdar): Kaij (unida el 1905 a la d'Amba); i Bhir
A més a més incloïa diversos jagirs. La taluka de Bhir (al centre del districte) tenia 2253 km² i 88.160 habitants (1901, però el 1891 abans de la fam era de 121.262) amb capital a Bhir i amb 172 pobles i 17 jagirs.
El 1948 fou ocupada per les forces índies que van derrotar fàcilment al petit exèrcit del nizam que conforme a la llei havia optat per la independència, llei que com en altres llocs l'Índia no va respectar. El 1956 va passar a l'estat de Bombai i el 1960, quan aquest es va partir, va quedar dins el de Maharashtra; el seu nom Bhir, fou canviat pel seu nom maratha Beed.

## Llocs interessants

* Forts de Beed
* Fort de Dharur, mesquita de Dharur
* Temple de Joagi a Amba
* Temple de Baijnath a Parli

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* http://beed.nic.in
# Ratpenat de ferradura mitrat

El ratpenat de ferradura mitrat (Rhinolophus mitratus) és una espècie de ratpenat de la família dels rinolòfids. És endèmic de Jharkhand (Índia).

## Referències

* ↑ Molur, S.; Srinivasulu, C. Rhinolophus mitratus. UICN 2008. Llista Vermella d'espècies amenaçades de la UICN, edició 2008, consultada el 1 juny 2016.
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :